**२०73 साल असार 31 गते शुक्रबारका दिन बसेको मन्त्रिपरिषद्को बैठकबाट देहायका मन्त्रालयबाट प्राप्त प्रस्तावका सम्बन्धमा गरेका निर्णयको मुख्य व्यहोरा निम्नबमोजिम छन :**

|  |  |
| --- | --- |
|  | प्रधानमन्त्री तथा मन्त्रिपरिषद्‍को कार्यालय– लगानी बोर्ड ऐन, २०६८ बमोजिम लगानी बोर्डको कार्यकारी प्रमुखमा सिम्पानी -१, खोटाङ्ग निवासी श्री महा प्रसाद अधिकारीलाई नियुक्त गर्ने ।  |
|  | प्रधानमन्त्री तथा मन्त्रिपरिषद्‍को कार्यालय– प्रेरणा राज्यलक्ष्मी सिंह विरुद्ध नेपाल सरकार मन्त्रिपरिषद्‍ समेत भएको रिटको उत्प्रेषणयुक्त परमादेशको निवेदनमा सम्मानित सर्वोच्च अदालतबाट मिति 2072।03।06 मा भएको आदेश उपर नेपाल सरकार, मन्त्रिपरिषदको तर्फवाट न्याय प्रशासन ऐन, 2048 को दफा 11 बमोजिम सर्वोच्च अदालतमा पुनरावालोकनको निवेदन दिने । |
|  | अर्थ मन्त्रालय– रोजगारीका लागि सीप परियोजना कार्यान्वयन गर्न वेलायत सरकारले प्रदान गर्ने करिव रु ४ अर्व ४८ करोड ४० लाख (पाउण्ड 29.5 मिलियन) वरावरको अनुदान सहायता स्वीकार गर्ने । |
|  | अर्थ मन्त्रालय– विश्व वैंकवाट उपलब्ध GCI अन्तरगतका २९६ र SCI अन्तरगतका १४१ शेयर खरिद गर्न आवेदन गर्ने ।  |
|  | अर्थ मन्त्रालय– ऋण असुली न्यायधिकरणको रिक्त सदस्य पदमा बैंक तथा वित्तीय संस्थाको ऋण असुली ऐन, २०५८ को दफा ५ बमोजिम कानुन, न्याय तथा संसदीय मामीला मन्त्रालयका उपसचिव श्री मानबहादुर अर्याललाई निजको पदाधिकार सोही मन्त्रालयमा रहने गरी ऋण असुली न्यायाधिकरणको कानुन सदस्यमा नियुक्त गर्ने । |
|  | अर्थ मन्त्रालय– सम्माननीय राष्ट्रपति, सम्माननीय उपराष्ट्रपति, सम्माननीय प्रधानमन्त्री, सम्माननीय प्रधानन्यायाधिश, सम्माननीय सभामुख, सम्माननीय उपसभामुख, मन्त्रिपरिषद्का सदस्यहरु, सर्वोच्च अदालतका न्यायाधिशहरु एवं मातहत अदालतका न्यायाधिशहरु, महान्यायाधिवक्ता, राष्ट्रिय योजना आयोगका उपाध्यक्ष र सदस्यहरु, ब्यवस्थापिका संसदका सदस्य तथा पदाधिकारी, संबैधानिक निकायका प्रमुख पदाधिकारीहरु तथा पदाधिकारीहरु, राष्ट्रिय सूचना आयोगको प्रमुख सुचना आयुक्त र सुचना आयुक्तहरु, ब्यवस्थापिका संसदका महासचिब र सचिवहरु, सबै तहका निजामती कर्मचारीहरु, नेपाली सेना, नेपाल प्रहरी, सशस्त्र प्रहरी बल, स्वास्थ्य सेवा, ब्यवस्थापिका-संसद सेवा, सामुदायिक बिद्यालयमा कार्यरत शिक्षकहरु लगायत राष्ट्र सेबकहरुको लागि २०७3 साउन १ गते देखि लागू हुने गरी नयाँ तलबमान स्वीकृत गर्ने। |
|  | अर्थ मन्त्रालय– Millennium Challenge Corporation (MCC) वाटकम्प्याक्ट कार्यक्रम तयारीका लागि करीव १ अर्ब १३ करोड रुपैया वरावरको सहायता (१०.७५ मिलियन अमेरिकी डलर**)** प्राप्त गर्ने। |
|  | कानुन, न्याय तथा संसदीय मामिला मन्त्रालय– सन्धि सम्पन्‍न गर्ने सम्बन्धी निर्देशिका, २०७३ को मस्यौदामा स्वीकृति प्रदान गर्ने विषयको प्रस्ताव मन्त्रिपरिषद्, विधेयक समितिमा छलफल गरी समितिको निर्णयबमोजिम गर्ने ।  |
|  | कानुन, न्याय तथा संसदीय मामिला मन्त्रालय– पूर्व प्रधान न्यायाधीश श्री सुरेन्द्र प्रसाद सिंहलाई रु २,९०,०००।(दुर्इ लाख नब्बे हजार) उपचार खर्च भुक्तानी दिने । |
|  | कानुन, न्याय तथा संसदीय मामिला मन्त्रालय– श्री मणिराम ओझालाई नेपाल न्याय सेवाको राजपत्रांकित विशिष्ट श्रेणीमा बढुवा नियुक्ति गरी सत्य निरुपण तथा मेलमिलाप आयोगको रिक्त सचिव पदमा पदस्थापन गर्ने । |
|  | कानुन, न्याय तथा संसदीय मामिला मन्त्रालय– राष्ट्रिय न्यायिक प्रतिष्ठान ऐन, २०६३ को दफा ६ को उपदफा (२) को देहाय खण्ड (ठ) बमोजिम न्यायिक प्रतिष्ठान परिषद्को सदस्यमा काठमाण्डौ जिल्लाका श्री शोभा बुढाथोकीलार्इ महिला सदस्यमा र श्री नारायण नेपाललार्इ दलित सदस्यमा मनोनयन गर्ने ।  |
|  | कानुन, न्याय तथा संसदीय मामिला मन्त्रालय– निजामती सेवा ऐन, २०४९ को दफा १३ बमोजिम नेपाल कानून आयोगको राजपत्रांकित विशिष्ट श्रेणीको सचिव पदमा सहसचिव डा. रवि शर्मा अर्याललाई कायम मुकायम मुकरर गर्ने । |
|  | गृह मन्त्रालय– सार्वजनिक सुरक्षा ऐन, २०४६ लाई संशोधन गर्न बनेको विधेयक व्यवस्थापिका संसदसमक्ष पेश गर्ने विषयको प्रस्ताव मन्त्रिपरिषद्, विधेयक समितिमा छलफल गरी समितिको निर्णयबमोजिम गर्ने ।  |
|  | गृह मन्त्रालय– विपद् व्यवस्थापन सम्बन्धी कानूनलाई संशोधन र एकीकरण गर्न बनेको विधेयकलाई व्यवस्थापिका संसदसमक्ष पेश गर्ने विषयको प्रस्ताव मन्त्रिपरिषद्, विधेयक समितिमा छलफल गरी समितिको निर्णयबमोजिम गर्ने ।  |
|  | गृह मन्त्रालय– मतौवा कुर्मी समेत ४ जनाको नागरिकता प्रमाणपत्र रद्द गर्ने । |
|  | गृह मन्त्रालय– पाकिस्तानको राजधानी ईस्लामाबादमा सञ्चालन हुने Seventh Meeting of Immigration Authorities back to back with meetings of Interior /Home Secretaries and Ministers मा गृह सचिव श्री नारायणगोपाल मलेगोलाई सहभागी हुन स्वीकृति दिने । |
|  | परराष्ट्र मन्त्रालय– श्रीलंकामा बाढीपहिरोबाट भएको क्षति प्रति सहानुभूति प्रकट गर्दै नेपाल सरकारद्वारा श्रीलंका सरकारलाई सहायता स्वरूप १ लाख अमेरिकी डलर प्रदान गर्ने। |
|  | महिला, बालबालिका तथा समाज कल्याण मन्त्रालय – राष्ट्रिय महिला आयोगको काम, कर्तव्य र अधिकार सम्बन्धी प्रचलित कानूनलाई संशोधन र एकीकरण गर्न बनेको विधेयक व्यवस्थापिका संसदमा पेश गर्ने विषयको प्रस्ताव मन्त्रिपरिषद्, विधेयक समितिमा छलफल गरी समितिको निर्णयबमोजिम गर्ने ।  |
|  | महिला, बालबालिका तथा समाज कल्याण मन्त्रालय– Asia-pacific Regional Conference on the Economic Implications of Ageing विषयक कार्यक्रममा सहभागी हुन सचिवलाई स्वीकृति दिने । |
|  | युवा तथा खेलकुद मन्त्रालय– १३ औँ दक्षिण एशियाली खेलकुद प्रतियोगिता सञ्चालन तथा व्यवस्थापनका लागि विभिन्न समितिहरू गठन गरी कार्यादेश तोक्ने। |
|  | युवा तथा खेलकुद मन्त्रालय– राष्ट्रिय युवा परिषद् नियमावली, २०७३ स्वीकृत गर्ने विषयको प्रस्ताव मन्त्रिपरिषद्, विधेयक समितिमा छलफल गरी समितिको निर्णयबमोजिम गर्ने ।  |
|  | रक्षा मन्त्रालय– 1. रक्षा मन्त्रालय, नेपाली सेनामा रहेको निजामती सेवा अन्तर्गत शिक्षा सेवा राजपत्रांकित प्रथम श्रेणी, सहसचिव पद पाँच र राजपत्रांकित द्वितीय श्रेणीका उपसचिव पद पाँच को दरबन्दी खारेज गर्ने ।
2. शिक्षा मन्त्रालयले खण्ड (क) बमोजिम खारेज भएको पद मध्ये राजपत्रांकित प्रथम श्रेणीका सहसचिव पद तीन उपयुक्त स्थानमा प्रक्रिया पूरा गरी थप गर्ने र वाँकी दरबन्दी मन्त्रालय अन्तर्गत रिक्त पदमा समायोजन गर्ने । दरबन्दी खारेज भएका पदमा कार्यरत कर्मचारीहरुलाई उपयुक्त काम काज लगाउने।
3. शिक्षा सेवा राजपत्रांकित प्रथम श्रेणीका सहसचिव रामशरण सापकोटालाई सुदुरपश्चिम विकास आयोगमा काज खटाउने ।
4. काज खटिएका सहसचिवले काज खटिएकै कार्यालयबाट तलब भत्ता लिने र हाललाई सबै सहसचिवको लागि शिक्षा मन्त्रालयमा अस्थायी दरबन्दी सिर्जना गर्ने ।
 |
|  | विज्ञान तथा प्रविधि मन्त्रालय– पदाधिकारी नियुक्तिका लागि मापदण्ड स्वीकृति विषयको प्रस्ताव मन्त्रिपरिषद्, विधेयक समितिमा छलफल गरी समितिको निर्णयबमोजिम गर्ने ।  |
|  | शान्ति तथा पुनर्निर्माण मन्त्रालय– राहत तथा पुनःस्थापना इकाई र नागरिक राहत, क्षतिपूर्ति तथा आर्थिक सहायता सम्बन्धी कार्यविधिको राहत उपलब्ध गराउने म्याद २०७३ साल पौष मसान्त सम्म थप गर्ने।  |
|  | शिक्षा मन्त्रालय– खोटाङ्ग जिल्लामा सञ्चालित श्री सिद्देश्वर निम्न माध्यमिक विद्यालयको नाममा दर्ता कायम भएको खोटाङ्ग जिल्ला‚ दिक्तेल नगरपालिका वडा नम्बर -५ साविक दिक्तेल गाउँ विकास समिति वडा नम्बर -६‚ कित्ता नम्बर ९०६ को जम्मा क्षेत्रफल २-१४-२-१ जग्गा र सो मा बनेको भवनको मुआब्जा लिई नेपाली सेना‚ शेरगण मुढे व्यारेकलाई हक हस्तान्तरण गर्न स्वीकृति दिने । |
|  | शिक्षा मन्त्रालय– दार्चुला जिल्ला अपि नगरपालिका साविक खलंगा गा.वि.स. वडा नं. ४ अन्तर्गत सञ्चालित श्री प्राथमिक विद्यालय खलङ्गाको नाममा दर्ता कायम भएको खलंङ्गा गा.वि.स. वडा नम्बर ४‚ कित्ता नम्बर २१८ को जग्गा क्षेत्रफल ०-१२-१-३ श्री मोती महिला संघ प्राथमिक विद्यालय‚ तिंकरलाई हक हस्तान्तरण गर्न स्वीकृति दिने । |
|  | शिक्षा मन्त्रालय– विदेशी शिक्षण संस्थाबाट सम्वन्धन लिई नेपालमा सञ्चालित विद्यालयहरुमा अध्ययन गर्ने नेपाली विद्यार्थीहरुलाई प्रदान गरिने सहमति पत्र (No Objection Letter) वापतको राजस्व दस्तुर रु २०००।- कायम गर्ने। |
|  | शिक्षा मन्त्रालय– चिकित्सा शिक्षालाई व्यवस्थित गर्न बनेको विधेयक, 2073 व्यवस्थापिका-संसदमा पेश गर्न स्वीकृति विषयको प्रस्ताव मन्त्रिपरिषद्, विधेयक समितिमा छलफल गरी समितिको निर्णयबमोजिम गर्ने।  |
|  | संस्कृति, पर्यटन तथा नागरिक उड्‍डयन मन्त्रालय– २५६० औं बुद्ध जयन्ती सम्बन्धी कार्यक्रम सञ्चालन गरे वापत बुद्ध जयन्ती (२५६०) समारोह समिति आनन्दकुटी विहार स्वयम्भुलार्इ चार लाख रुपैयाँ आर्थिक सहायता उपलब्ध गराउने । |
|  | संस्कृति, पर्यटन तथा नागरिक उड्‍डयन मन्त्रालय–धरहराको वरिपरि रहेका गोश्‍वारा हुलाक कार्यालय र टक्सार विभाग (नेपाल राष्ट्र बैंक) को प्रयोगमा रहेका जग्गाहरु धरहरा पुनः निर्माणका लागि नेपाल सरकारको नाममा रहने गरी उपलब्ध गराउने । |
|  | संस्कृति, पर्यटन तथा नागरिक उड्‍डयन मन्त्रालय– संस्कृति, पर्यटन तथा नागरिक उड्डयन मन्त्रालय सम्बद्ध सार्वजनिक निकायका पदाधिकारीको नियुक्ति र मनोनयन सम्बन्धी प्रक्रियागत मापदण्ड, 2073 स्वीकृति विषयको प्रस्ताव मन्त्रिपरिषद्, विधेयक समितिमा छलफल गरी समितिको निर्णयबमोजिम गर्ने ।  |
|  | संस्कृति, पर्यटन तथा नागरिक उड्‍डयन मन्त्रालय– दुरा सेवा समाजलाई रु. ३,००,०००।– (अक्षरेपी तीन लाख रुपैयाँ) आर्थिक सहायता उपलब्ध गराउने । |
|  | संस्कृति, पर्यटन तथा नागरिक उड्‍डयन मन्त्रालय– आदित्य संरक्षण प्रतिष्ठान, काठमाडौलाई नेपाल सरकारको तर्फबाट १ करोड रुपैयाँ आर्थिक सहायता उपलब्ध गराउन अर्थ मन्त्रालयले संस्कृति, पर्यटन तथा नागरिक उड्डयन मन्त्रालयको नाममा निकासा दिने । |
|  | संघीय मामिला तथा स्थानीय विकास मन्त्रालय– अस्थायी दरबन्दी सिर्जना गर्ने । |
|  | संघीय मामिला तथा स्थानीय विकास मन्त्रालय– विकेन्द्रीकरण प्रवर्द्धन पुरस्कार कार्यविधि, २०७३ स्वीकृत गर्ने ।  |
|  | सामान्य प्रशासन मन्त्रालय– सर्वोच्च अदालत मातहत २३ जिल्ला अदालतहरुको सङ्‌गठन संरचना तथा दरवन्दी तेरिज स्वीकृति गर्ने । |
|  | सामान्य प्रशासन मन्त्रालय– हलुका सवारी चालक श्री पदमप्रसाद ज्ञवालीकी श्रीमती द्रौपदी ज्ञवालीलाई Carcinoma of Right Breast उपचारका लागी थप आर्थिक सहायता स्वरुप रू. ५,००,०००/- दिने । |
|  | सामान्य प्रशासन मन्त्रालय– भूमिसुधार तथा व्यवस्था मन्त्रालय र अन्तर्गतको संगठन संरचना र दरवन्दी तेरिज स्वीकृति गर्ने । |
|  | सामान्य प्रशासन मन्त्रालय– पर्यटन विभागको प्रस्तावित सङ्‌गठन संरचना र दरवन्दी तेरिज स्वीकृति गर्ने। |
|  | सामान्य प्रशासन मन्त्रालय– राजपत्राङ्कित प्रथम श्रेणीका सहसचिव श्री कृष्णहरी पुष्कर(कर्ण) लाई परराष्ट्र मन्त्रालय वा अन्तर्गत सरुवा गर्ने ।  |
|  | सामान्य प्रशासन मन्त्रालय– नारायणप्रसाद रेग्मीसमेतलाई थप आर्थिक सहायता उपलब्ध गराउने । |
|  | सूचना तथा सञ्चार मन्त्रालय– पत्रकार चक्रपाणी नेपालको उपचार खर्चको लागि रु. २,००,०००/-(अक्षेरुपी दुई लाख रुपैया मात्र) उपलब्ध गराउने । |
|  | सूचना तथा सञ्चार मन्त्रालय– सूचना तथा सञ्चार मन्त्रालय सम्बद्ध निकायका अध्यक्ष, सदस्य र पदाधिकारीको नियुक्ति तथा मनोनयन सम्बन्धी मापदण्ड, २०७३ स्वीकृत गर्ने विषयको प्रस्ताव मन्त्रिपरिषद्, विधेयक समितिमा छलफल गरी समितिको निर्णयबमोजिम गर्ने ।  |
|  | सूचना तथा सञ्चार मन्त्रालय–1. गोरखापत्र संस्थानको अध्यक्षमा संखुवासभा जिल्ला खाँदवारी न.पा वडा १२ स्थायी ठेगाना भएका श्री गोविन्द पोखरेललाई तोक\ने ।
2. चलचित्र विकास बोर्डको सदस्यमा मकवानपुर, हेटौडा श्री नरेन्द्र महर्जन र ताप्लेजुङका श्री अशोक कुमार राईलाई मनोनयन गर्ने ।
 |
|  | स्वास्थ्य मन्त्रालय– पाटन स्वास्थ्य बिज्ञान प्रतिष्ठान, ललितपुरलाई विशिष्ट स्वास्थ्य सेवा संचालनका लागि आवश्यक मेसिनरी औजारहरू खरिद गर्नका लागि रु. २०,००,००,०००।– (अक्षेरुपी बीस करोड रुपैंया) थप पुँजीगत अनुदान स्वरूप उपलब्ध गराउने । |
|  | स्वास्थ्य मन्त्रालय– नेपाल स्वास्थ्य सेवा एघारौं तह (प्रा.) प्रमुख कन्सल्टेण्ट जनरल फिजिसियन पदमा डा. प्रभा चापागार्इ कोइरालालार्इ नियुक्ति गर्ने। |
|  | निजामती सेवा ऐन, २०४९ को दफा १९ को उपदफा (२) को खण्ड (ख) (2) बमोजिम सहसचिव श्री पुरूषोत्तम पौडेललाई राजपत्राङ्कित विशिष्ट श्रेणीको पदमा बढुवा गरी मध्यपश्चिमाञ्चल क्षेत्रीय प्रशासन कार्यालय, सुर्खेतको क्षेत्रीय प्रशासक पदमा पदस्थापन गर्ने । |
|  | नेपाल स्वास्थ्य सेवा ऐन, २०53 को दफा १९ बमोजिम डा. सेनेन्द्रराज उप्रेतीलाई राजपत्राङ्कित विशिष्ट श्रेणीको पदमा बढुवा गरी स्वास्थ्य मन्त्रालयको सचिव पदमा पदस्थापन गर्ने । |
|  | राष्ट्रिय योजना आयोगको सचिवालयका सचिव सुरेशमान श्रेष्ठ र लोक सेवा आयोगका सचिव श्री माधवप्रसाद रेग्मीले ले आफ्नो पदबाट दिनुभएका राजिनामा स्वीकृत गर्ने । उहाँहरुले नेपाल सरकारको निजामती सेवाका विभिन्न ओहदामा रही हालसम्म गर्नुभएको सेवाका निमित्त धन्यवाद दिँदै **उहाँको** सेवानिवृत्त जीवन सुखमय रहोस् भन्ने कामना **गर्ने ।** |

**द्रष्टव्यः निर्णयसँग सम्बन्धित अन्य थप विवरणहरू आवश्यक परेमा सम्बन्धित मन्त्रालयबाटै उपलव्ध हुनेछ ।**